മോന്സന് മാവുങ്കല് തട്ടിപ്പ്: ആ മാധ്യമ പ്രവര്ത്തകന് ഇത്രയധികം പണം എങ്ങനെ കിട്ടി? അന്വേഷണം വേണമെന്ന് യുവമോര്ച്ച കൊച്ചിയിലെ പുരാവസ്തു തട്ടിപ്പുകാരന് മോന്സണ് മാവുങ്കലിന്റെ തട്ടിപ്പ് കഥകളാണ് ഓരോ ദിവസവും പുറത്തുവന്നുകൊണ്ടിരിക്കുന്നത്. നിരവധി ആളുകളാണ് തട്ടിപ്പിന് ഇരയായത് എന്ന് ഇതിനകം വ്യക്തമായിട്ടുണ്ട്. മോന്സണ് മാവുങ്കലിന് എതിരെ ഓരോ ദിവസവും പുതിയ പരാതികള് ഉയര്ന്നു വരുന്നുണ്ട്. ഉന്നത ബന്ധങ്ങളാണ് ഇയാള്ക്കുള്ളത് എന്ന് ഇതിനകം വ്യക്തമായിരുന്നു.ഇതിന് പിന്നാലെയാണ് സംഭവത്തില് ഉന്നതതല അന്വേഷണം ആവശ്യപ്പെട്ട് യുവമോര്ച്ച രംഗത്തുവന്നത്. യുവമോര്ച്ച സംസ്ഥാന അധ്യക്ഷന് സി.ആര്. പ്രഫുല് കൃഷ്ണ കോട്ടയത്ത് നടത്തിയ വാര്ത്താസമ്മേളനത്തിലാണ് കേന്ദ്ര ഏജന്സിയുടെ അന്വേഷണം ആവശ്യപ്പെട്ടത്.ശബരിമല വിഷയം ഉള്പ്പെടെയുള്ളവയില് ഒരു മാധ്യമപ്രവര്ത്തകന് പുറത്തുവിട്ട വാര്ത്തകള് കഴിഞ്ഞ ദിവസങ്ങളില് കേരളത്തില് ചര്ച്ച ആയിരുന്നു. ഈ വിഷയത്തില് പ്രത്യേക അന്വേഷണം വേണമെന്ന് യുവമോര്ച്ച സംസ്ഥാന അധ്യക്ഷന് ആവശ്യപ്പെട്ടു.ശബരിമല വിഷയത്തില് ചില മാധ്യമ സ്ഥാപനങ്ങള് ചിലരുമായി ചേര്ന്നു ഗൂഢാലോചന നടത്തി എന്ന് പ്രഫുല് കൃഷ്ണ ആരോപിച്ചു. കൊച്ചിയിലെ ഈ മാധ്യമ പ്രവര്ത്തകന് ഇത്രയധികം പണം എങ്ങനെ കിട്ടി എന്നും അദ്ദേഹം ചോദിച്ചു. സംഭവം അടിമുടി ദുരൂഹം ആണെന്ന് പറഞ്ഞ പ്രഭുല് കൃഷ്ണ ഇക്കാര്യത്തില് പ്രത്യേക അന്വേഷണം വേണം എന്നും ആവശ്യപ്പെട്ടു.മോന്സണ് മാവുങ്കലിന്റെ ഇടപാടുകളില് കേന്ദ്ര ഏജന്സി അന്വേഷണം നടത്തണമെന്നും യുവമോര്ച്ച ആവശ്യപ്പെട്ടു.മുന് ഡി.ജി.പി. ലോക്നാഥ് ബെഹ്റയും ഉന്നത പൊലീസ് ഉദ്യോഗസ്ഥരും പ്രതിയുമായുള്ള ബന്ധം വ്യക്തമാക്കുന്ന ചിത്രങ്ങള് ഇതിനകം പുറത്തുവന്നതാണ്. അതുകൊണ്ടുതന്നെ സംസ്ഥാന പോലീസ് അന്വേഷിച്ചാല് ഇക്കാര്യത്തില് കൃത്യമായ വിവരങ്ങള് പുറത്തു വരില്ല എന്നും യുവമോര്ച്ച ചൂണ്ടിക്കാട്ടുന്നു. അതുകൊണ്ടാണ് കേന്ദ്ര അന്വേഷണം വേണമെന്ന് ആവശ്യപ്പെടുന്നത് എന്ന് പ്രഭുല് കൃഷ്ണ വ്യക്തമാക്കി. കേന്ദ്ര ഏജന്സികളുടെ അന്വേഷണം സംസ്ഥാനം തന്നെ ആവശ്യപ്പെടണമെന്നും യുവമോര്ച്ച സംസ്ഥാന അധ്യക്ഷന് പ്രഭുല് കൃഷ്ണ വ്യക്തമാക്കി.കേന്ദ്ര അന്വേഷണം നടത്താന് മുഖ്യമന്ത്രി തന്നെ കേന്ദ്രസര്ക്കാറിനോട് രേഖാമൂലം ആവശ്യപ്പെടണം എന്നും യുവമോര്ച്ച വ്യക്തമാക്കി.ഇതുവരെയുള്ള അന്വേഷണത്തില് നിന്നും പുറത്തുവരുന്ന വിവരം അനുസരിച്ച് മോന്സണ് മാവുങ്കലിന് കോടിക്കണക്കിന് രൂപയുടെ പണമാണ് എത്തിയിട്ടുള്ളത്. എന്നാല് ഇപ്പോള് അക്കൗണ്ടില് 200 രൂപ മാത്രമാണ് ഉള്ളത് എന്നാണ് പറയുന്നത്. ബാക്കി പണം എവിടെ പോയി എന്ന് കണ്ടെത്തണം എന്നും യുവമോര്ച്ച ആവശ്യപ്പെട്ടു. ഇക്കാര്യത്തില് അടിമുടി ദുരൂഹത നിലനില്ക്കുന്നതായും യുവമോര്ച്ച ചൂണ്ടിക്കാട്ടി.കേരളത്തിന്റെ ഭരണത്തില് ഇടപെടുന്നത് അവതാരങ്ങള് ആണെന്നും യുവമോര്ച്ച വാര്ത്താസമ്മേളനത്തില് ആരോപിച്ചു. മുഖ്യമന്ത്രിയുടെ കീഴില് ആണ് ഇത്തരം അവതാരങ്ങള് വരുന്നത്. നാട്ടില് ഇന്റലിജന്സ് സംവിധാനം ഉറങ്ങുകയാണോ എന്നും യുവമോര്ച്ച നേതാക്കള് പരിഹസിച്ചു.ബെഹ്റക്കും മോന്സണും തമ്മില് ഉള്ള ഇടപാടുകള് അന്വേഷിക്കണം എന്നും യുവമോര്ച്ച ആവശ്യപ്പെട്ടു. അനിത പുല്ലയിലിന് പോലീസുകാരുമായുള്ള ബന്ധം അന്വേഷിക്കണം. ഹവാല ഇടപാടുകളില് അനിതക്കുള്ള പങ്ക് അന്വേഷിക്കണം എന്നും യുവമോര്ച്ച നേതാക്കള് വ്യക്തമാക്കി. ഇക്കാര്യത്തില് ശക്തമായ സമര പരിപാടികള് നടത്തും എന്നും യുവമോര്ച്ച സംസ്ഥാന പ്രസിഡന്റ് സി.ആര്. പ്രഭുല് കൃഷ്ണ പറഞ്ഞു. സംസ്ഥാന വൈസ് പ്രസിഡണ്ട് അഖില് രവീന്ദ്രന് ഉള്പ്പെടെയുള്ളവര് വാര്ത്താസമ്മേളനത്തില് പങ്കെടുത്തു.